Frostþenslan veldur ekki aðeins lyftingu jarðvegsins heldur einnig þrýstingi út til hliðanna með þeim afleiðingum að bungur myndast í jarðveginum . Á ógrónum melum verða hins vegar til melatíglar en ferlið er svipað , vatnið í jarðveginum frýs , þenst út og bungur myndast . Smásteinar sem lyftast upp á yfirborðið vegna holklakans velta síðan niður í lægðirnar á milli bungnanna eða berast þangað með vatni þegar tekur að þiðna og mynda steinrendur . Melatíglar verða til við frostlyftingu og jarðskrið á gróðurlitlu landi .